CELEX: C2004/262/96
Language: sl
Date: 2004-10-23 00:00:00
Title: Zadeva T-338/04: Tožba Centro Europa 7 srl proti Komisiji Evropskih skupnosti, vložena dne 11. avgusta 2004

23.10.2004   
            
            
               SL
            
            
               Uradni list Evropske unije
            
            
               C 262/52
            
         Tožba Centro Europa 7 srl proti Komisiji Evropskih skupnosti, vložena dne 11. avgusta 2004
   (Zadeva T-338/04)
   (2004/C 262/96)
   Jezik postopka: italijanščina
   Centro Europa 7 srl, ki jo zastopata Vittorio Ripa di Meana in Roberto Mastroianni, je dne 11. avgusta 2004 na Sodišče prve stopnje Evropskih skupnosti vložila tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               Razglasi za nično odločbo o zaustavitvi postopka s prijavo tožeče stranka z dne 18. oktobra 2001, ki je bila sporočena tožeči stranki s dopisom Direktorja Generalnega direktorata za konkurenco, g. Menshinga, z dne 4. junija 2004, in sicer po faksu dne 9. junija 2004, št. D(2004)/471;
            
         
               —
            
            
               Komisiji naloži plačilo stroškov tega postopka.
            
         Tožbeni razlogi in bistvene navedbe
   Tožeča stranka v tej zadevi je v mesecu juliju 1999 sodelovala pri javnem razpisu, ki je bil objavljen v Italiji za podelitev dovoljenj za zasebno razširjanje televizijskih programov na nacionalnem ozemlju po žici in v analogni tehniki, v okviru katerega je pridobila šestletno dovoljenje za opravljanje dejavnosti oddajanja v nekodirani obliki, z možnostjo njegovega podaljšanja za nadaljnjih šest let. Kljub temu naj tožeča stranka do danes ne bi mogla začeti opravljati svoje dejavnosti nekodiranega oddajanja, saj naj ji ne bi bile dodeljene frekvence, ki ji pripadajo na podlagi dovoljenja. Državni načrt uporabe frekvenc, ki bi omogočil uresničitev njenega upravičenega pričakovanja, ni mogel biti uresničen, ker so na podlagi veljavne italijanske ureditve frekvence zasedene s strani televizijskih operaterjev, ki niso pridobili dovoljenj, ki pa so lahko nadaljevali s svojo dejavnostjo na podlagi „prehodne ureditve“, ki jo je uvedel zakon št. 249 iz leta 1997. Tako je nadaljevanje opravljanja dejavnosti tretje mreže skupine Mediaset („Retequattro“) onemogočilo sprostitev frekvenc, ki so nujno potrebne za to, da bi tožeča stranka lahko začela oddajanje, kot bi bila morala od trenutka pridobitve radiotelevizijskega dovoljenja.
   Tožba je usmerjena proti odločbi o zaustavitvi postopka s prijavo o izkrivljanju konkurence, ki ga ustvarjajo zgoraj opisane okoliščine, ter proti zavrnitvi predloga za posredovanje, naslovljenega na Komisijo v skladu s členom 86(3) Pogodbe ES, glede ukrepov, sprejetih v korist podjetja (RTI), kateremu je italijanska ureditev podelila posebne pravice.
   V utemeljitev svojega zahtevka tožeča stranka zatrjuje kršitev členov 82 in 86 Pogodbe ter kršitev obveznosti utemeljitve, kolikor naj bi tožena stranka:
   
               —
            
            
               opravila nenatančno presojo zadevne prijave, saj ni odgovorila na osnovno pritožbo glede diskriminacije, katere žrtev je bila tožeča stranka pri vstopu na trg televizijskega oddajanja;
            
         
               —
            
            
               sprejela izpodbijano odločbo, ne da bi pri tem upoštevala, da so ukrepi, ki so jih sprejeli oziroma niso sprejeli italijanski organi in ki so povzročili izključitev Europa 7 iz trga televizijskega oddajanja, okrepili prevladujoč položaj operaterja RTI;
            
         
               —
            
            
               ne upoštevala posledic začetka veljave zakona št. 112 iz leta 2004 na položaj tožeče stranke. Glede tega vprašanja tožeča stranka tudi navaja kršitev splošnega načela dobre uprave iz člena 47 Listine o temeljnih pravicah.